**NEØV** on suomalainen indie rock -yhtye, joka on julkaissut neljä albumia ja esiintynyt lukuisissa eri maissa. Yhtyeessä soittavat veljekset, laulaja-kitaristi ja lauluntekijä-tuottaja Anssi Neuvonen ja rumpali Samuli Neuvonen.

NEØV:in musiikkia on kuvailtu unenomaiseksi indie rockiksi, joka on samanaikaisesti avaraa ja intiimiä. Yhtye on saanut kiitosta erityisesti sävellyksistään ja monimuotoisista instrumentaatioistaan, joissa yhdistyvät intensiiviset rytmit, monikerroksiset kitarat sekä utuiset syntetisaattorit ja lauluosuudet. Yhtye levyttää saksalaiselle Clouds Hill -levymerkille.

Historia
--------

### Alkuvaiheet

Juankoskelaislähtöiset veljekset Anssi ja Samuli Neuvonen aloittivat yhteisen musisointinsa lapsuudessaan. Muutettuaan Kuopioon he perustivat Neufvoin-yhtyeen yhdessä Ari Aution, Jonas Ursinin ja Aaro Sariolan kanssa. Neufvoin soitti ensimmäisen keikkansa tammikuussa 2008 Rubik-yhtyeen lämmittelijänä. Neufvoinin ensimmäiset viralliset studiojulkaisut *Robokop EP* (2009) ja *Fake Musket EP* (2010) saivat osakseen positiivisia arvioita ja niiden painokset myytiin loppuun. Helsingin Sanomat, YleX ja Rumba valitsivat yhtyeen lupaavimpien artistien listoille. Keväällä 2011 Neufvoin esiintyi SPOT Festival -tapahtumassa Tanskassa.

Yhtyeen keulahahmo Anssi Neuvonen on kertonut haastatteluissa, että yhtyeen varhainen nimi Neufvoin oli heidän sukulaistensa sukunimi 1800-luvulla Laatokan Karjalassa.

Keväällä 2012 Neufvoinin kokoonpano muuttui, kun Aaro Sariola jätti yhtyeen ja trumpetisti Antti Hevosmaa liittyi yhtyeeseen. Vuoden 2012 kiertueellaan Neufvoin esiintyi Suomen lisäksi Kanadassa, Ranskassa ja Saksassa. Syyskuussa 2012 yhtye ilmoitti vaihtavansa nimensä muotoon NEØV ja teki levytyssopimuksen Fullsteam Recordsin kanssa.

Vuonna 2012 yhtye aloitti järjestämään Kuopiossa omaa festivaaliaan Gramofon Festiä.

### *Orange Morning*

NEØV esiintymässä vuonna 2013.
NEØV:in debyyttialbumi *Orange Morning* ilmestyi helmikuussa 2013. Albumi sai osakseen positiivisia arvioita Suomessa ja ulkomailla. Suen toimittajat valitsivat albumin vuoden 2013 parhaiden kotimaisten albumien joukkoon. Saksalainen musiikkisivusto NBHAP katsoi NEØV:in olevan "yksi kaikkein lupaavimmista skandinavialaisista yhtyeistä".

Anssi Neuvonen kirjoitti suurimman osan *Orange Morningin* kappaleista eri puolilla Eurooppaa ja Pohjois-Amerikkaa. Osa albumin kappaleista on kirjoitettu yhteistyössä Samuli Neuvosen kanssa.

*Orange Morningin* julkaisun jälkeen NEØV kiersi Suomea sekä esiintyi Virossa ja Belgiassa.

### *Dominique*

NEØV The Lexington -klubilla Lontoossa syyskuussa 2014.
NEØV:in toisen albumin ensimmäiset singlet "Laketown" ja "The Rain People" ilmestyivät vuonna 2014. Singlejulkaisujen tiimoilta yhtye esiintyi Iso-Britanniassa ja Saksassa. Merkittävät kansainväliset musiikkijulkaisut Q (lehti) ja Rolling Stone nostivat yhtyeen esiin.

NEØV:in toinen albumi *Dominique* ilmestyi helmikuussa 2015. Keulahahmo Anssi Neuvoselle *Dominique* oli ensimmäinen julkaisu tuottajana. Albumi sai osakseen positiivisia arvioita Suomessa ja ulkomailla. Rumba katsoi, että kyseessä on "yksi vuoden parhaista pop- ja rockalbumeista". Levynjulkaisukiertueellaan NEØV esiintyi Suomen lisäksi Alankomaissa, Latviassa, Ranskassa, Ruotsissa, Saksassa ja Sveitsissä.

Savon Sanomien ja Nordic Playlistin haastatteluissa Anssi Neuvonen sanoi, että *Dominiquen* kantava teema on rakkaus.

Haastatteluissa yhtyeen keulahahmo Anssi Neuvonen on kertonut, ettei yhtyeen nimi NEØV tarkoita mitään. Hänen mukaansa NEØV on sanana "abstrakti", "tajunnanvirtaa" ja "yhtä absurdia kuin elämä". Neuvonen sanoi saksalaiselle musiikkisivustolle, että yhtyeen nimi on kytköksissä hänen ja veljensä sukunimeen. Samanaikaisesti hän katsoi NEØV:in olevan sanana "neutraali" ja "symboloivan heidän musiikkiaan".

### *Volant*

Vuonna 2017 yhtyeen kokoonpano muuttui kolmihenkiseksi Jonas Ursinin ja Antti Hevosmaan jäädessä pois yhtyeestä. Keväällä 2018 NEØV esiintyi Tallinn Music Week -festivaaleilla ja loppuunmyydyllä klubikeikalla Berliinissä esittäen kappaleita kolmannelta albumiltaan.

Kesäkuussa 2018 yhtye ilmoitti solmineensa levytyssopimuksen saksalaisen Clouds Hill -levy-yhtiön kanssa. Ensimmäinen single "Elysion" yhtyeen kolmannelta albumilta *Volant* ilmestyi 31. elokuuta 2018 keräten runsaasti radiosoittoa saksankielisessä Euroopassa. Myös seuraavat singlet "Person I Used To Be", "Lost In Time" ja "Brothers" saivat osakseen mediahuomiota Suomessa ja Keski-Euroopassa. Syksyn 2018 Reeperbahn Festivalilla NEØV esiintyi kahden päivän aikana viisi kertaa, muun muassa loppuunmyydyllä Molotow-keikalla.

NEØV julkaisi kolmannen albuminsa *Volant* helmikuussa 2019. Pitkän julkaisukiertueen aikana yhtye keikkaili Suomessa, Tanskassa, Tšekissä ja Saksassa, missä yhtye esiintyi myös televisiossa. *Volant* keräsi positiivisia arvioita eri puolilla Eurooppaa. Suomen Kuvalehti kiinnitti huomiota yhtyeen biisinkirjoitustaitoihin ja piti yhtyeen musiikkia "tähän aikaan erottamattomasti kuuluvien uhon ja pöhinän vastakohtana". Saksalainen *Bedroomdisco* antoi levylle täydet viisi tähteä, ja *IndieBerlin* kehui yhtyeen Berliinin-esiintymistä. Tanskalainen *Regnsky*-musiikkisivusto kirjoitti yhtyeen olevan Suomen suurin senhetkinen indiepop-nimi ja vertasi yhtyeen solistia Anssi Neuvosta Silta-sarjan tunnuskappaleen esittävän The Choir Of Young Believersin Jannis Makrigiannikseen.

Haastatteluissa Anssi Neuvonen on kertonut albumin käsittelevän ajan kulumista, ihmissuhteita, ystävyyttä, veljeyttä, itsepetosta ja syyllisyyttä.

### *Picture of a Good Life*

Marraskuussa 2019 NEØV ilmoitti pitkäaikaisen basistin Ari Aution jättävän yhtyeen. Samassa päivityksessä kerrottiin, että Anssi ja Samuli Neuvonen tekevät uutta albumia Hampurissa ja yhtye tulee jatkamaan keikkailua uudella livekokoonpanolla. Loppuvuonna 2020 NEØV julkaisi kolme singleä "Marathon", "Burnt My Fingers" ja "Island" ja tammikuussa 2021 neljännen albuminsa *Picture Of A Good Life*. NEØV joutui perumaan julkaisukiertueensa koronapandemian takia mutta esiintyi levynjulkaisupäivänä Saksan televisiossa. Maaliskuussa 2021 NEØV soitti Live Pictures -striimikonsertin, joka oli ensiesiintyminen uuden livebasistin Jussi Hietalan (J.Tala, Underwater Sleeping Society, Rubik, Pariisin Kevät) kanssa. Sessiosta julkaistiin kolme livevideota.

*Picture of a Good Life* keräsi mairittelevia arvioita ja runsaasti radiosoittoa. Itävallan suurin sanomalehti *Kronen Zeitung* kirjoitti, että "NEØV on valmis indie popin Champions Leagueen". Saksan suurin musiikkilehti VISIONS arvosteli albumin positiivisesti, ja useat suomalaiset kriitikot katsoivat levyn olevan bändin siihenastisen uran paras. Soundi kirjoitti Samuli Neuvosen roolin rumpalina olevan "poikkeuksellisen keskeinen" ja kehui Anssi Neuvosen kitarointia. Singlet "Island" ja "Captured Images", joista jälkimmäinen julkaistiin 2022, nousivat ison saksalaisen Radio Eins-kanavan A-soittolistalle ja olivat kanavan soitetuimpia kappaleita vuosina 2021 ja 2022.

Biisintekijä Anssi Neuvosen mukaan *Picture of a Good Lifen* sanoitukset ovat kytköksissä hyvän elämän tavoitteluun ja sen kulissimaiseen esittämiseen.

Syksyllä 2021 NEØV soitti loppuunmyydyt comeback-keikat Helsingissä ja Tampereella. Vuosina 2022–23 yhtye kiersi Saksassa, Suomessa, Ruotsissa ja Virossa.

### **Viides albumi**

Maaliskuussa 2023 NEØV ilmoitti äänittävänsä uutta albumia Birgir Jón Birgissonin (Sigur Rós, Jon Hopkins, Björk) kanssa Sundlaugin-studiolla Islannissa.

Diskografia
-----------

### Albumit

* *Orange Morning*  (2013, Fullsteam Records)
* *Dominique*  (2015, Fullsteam, Sony Music)
* *Volant*  (2019, Clouds Hill)
* *Picture Of A Good Life*  (2021, Clouds Hill)

### EP:t

* *Robokop EP*  (2009, New Music Community, julkaistu nimellä Neufvoin)
* *Fake Musket EP*  (2010, New Music Community, julkaistu nimellä Neufvoin)

### Singlet

* "Windvane" (2012)
* "Morning Fire" (2012)
* "Mellow" (2013)
* "Daydream City" (2013)
* "Laketown" (2014)
* "The Rain People" (2014)
* "Dominique I" (2014)
* "Woolen Pumpkin Shirt" (2015)
* "Elysion" (2018)
* "Person I Used To Be" (2018)
* "Lost In Time" (2019)
* "Brothers" (2019)
* "Marathon" (2020)
* "Burnt My Fingers" (2020)
* "Island" (2020)
* "Captured Images" (2022)

Lähteet
-------

1. ↑  Neøv johdattelee kohti kakkoslevyään - Kuuntele uusi Dominique I -single  12.1.2015. Soundi. Viitattu 10.1.2015.
2. 1 2  Neøv sadetunnelmissa  15.9.2014. Soundi. Viitattu 10.1.2015.
3. ↑  A Finnish Journey  31.3.2015. NBHAP. Viitattu 10.1.2015.
4. 1 2  Introducing: NEØV - 'A collision of the vastness you are feeling'  8.6.2014. NBHAP. Viitattu 10.1.2015.
5. 1 2 3 4 5  Album Review: NEØV - Orange Morning  8.2.2013. Prefix Magazine. Viitattu 10.1.2015.
6. 1 2 3 4  NEØV: Dominique  14.3.2015. Soundi. Viitattu 10.1.2015.
7. ↑  Kansainvälisessä nosteessa olevan kuopiolaisyhtyeen uusi video nähtävissä Rumban sivuilla – katso täällä *rumba.fi*.
8. 1 2  YLE "Odotuksia, toiveita ja vaatimuksia", 16.1.2015, Viitattu 8.1.2016.
9. 1 2 3 4  News – NEØV *neovband.com*.
10. 1 2 3 4  Kiitos, Kuopio: indiebändi Neøv teki yhden alkuvuoden kovimmista albumeista  5.3.2015. Rumba. Viitattu 10.1.2015.
11. ↑  Soundi: Levyarvio: Kauneuden estetiikan äärellä – NEØVin Volant on täydellisen pakoton äänite *soundi.fi*. Viitattu 26.11.2019.
12. ↑  Viikon levy: NEØV - Volant *Radio Helsinki*.  27.1.2019. Viitattu 26.11.2019.
13. 1 2 3  NBHAP "Review: NEØV - Orange Morning" (Arkistoitu – Internet Archive), 6.2.2015, Viitattu 10.1.2016.
14. ↑  Kaaoszine "Rubik kiertää Suomea tammikuussa", 16.1.2008, Viitattu 10.1.2016.
15. ↑  Nuorgam "Kaikki huomisen bändit: Osa 29: NEØV", 20.9.2012, Viitattu 10.1.2016.
16. ↑  Helsingin Sanomat 24.7.2011, 24.7.2011, Viitattu 10.1.2016.
17. ↑  Rumba "Tulevaisuuden tusina 2011 on tässä!", 21.10.2010, Viitattu 8.1.2016.
18. 1 2  Kuopion kaupunginkirjasto "Haastattelussa Neøv" (Arkistoitu – Internet Archive), 4/2013, Viitattu 10.1.2016.
19. ↑  Arctic Drones "Spotlight: NEØV", 23.3.2015, Viitattu 10.1.2016.
20. ↑  desibeli.net "16.07.2009: Neufvoin - lelufiguuri pop-hattaraa syövästä progemonsterista", 16.7.2009, Viitattu 10.1.2016.
21. ↑  Viikkosavo Viikkosavo 21.3.2012 (Arkistoitu – Internet Archive), 21.3.2012, Viitattu 9.1.2016.
22. ↑  Kuopion Kaupunkilehti "Kuopion kaupunkilehti 2.6.2012 (Arkistoitu – Internet Archive), 2.6.2012, Viitattu 10.1.2016.
23. ↑  Uljas Uljas, 2.8.2012, Viitattu 11.1.2016.
24. ↑  Ja Ja Ja Music "PREMIERE: NEØV - The Rain People" (Arkistoitu – Internet Archive), 15.9.2014, Viitattu 10.1.2016.
25. ↑  Soundi 2/2013 "NEØV: Orange Morning" 29.3.2013, Viitattu 10.1.2016.
26. ↑  Sue "Sue 12/2013", 17.12.2013, Viitattu 10.1.2016.
27. ↑  Uljas 2/2013 "Kahden kampuksen NEØV", 2/2013, Viitattu 10.1.2016.
28. ↑  Discogs "Neøv - Orange Morning", Viitattu 10.1.2016.
29. ↑  Sue "NEØV päättää keikkavuotensa Belgiassa, kakkosalbumi tekeillä" (Arkistoitu – Internet Archive), 25.10.2013, Viitattu 10.1.2016.
30. ↑  Rumba "Tallinn Music Week alkaa - Lue Aino Vennan vinkit tutustumisen arvoisista virolaisista artisteista", 2.4.2013, Viitattu 10.1.2016.
31. ↑  kultuur.info "Tartu Indiefest" (Arkistoitu – Internet Archive), Kevät 2013, Viitattu 10.1.2016.
32. ↑  The Line Of Best Fit "Watch NEØV video for Laketown" (Arkistoitu – Internet Archive), 14.4.2014, Viitattu 10.1.2016.
33. 1 2  NEØV - The Rain People  16.9.2014. Q Magazine. Viitattu 10.1.2015.
34. ↑  Rolling Stone "Talentschuppen 2.0 - So war das Reeperbahn-Festival 2014", 22.9.2014, Viitattu 10.1.2016.
35. 1 2  Savon Sanomat "Kuopiolaisen NEØV-yhtyeen filosofia: Hetkessä ja henkilökohtaisesti" (Arkistoitu – Internet Archive), 29.4.2014, Viitattu 10.1.2016.
36. ↑  NBHAP "NEØV - 'Dominique'", 23.2.2015, Viitattu 10.1.2016.
37. ↑  Keskisuomalainen "Musiikkia tunteville'" (Arkistoitu – Internet Archive), 23.2.2015, Viitattu 10.1.2016.
38. ↑  Soundi "Neøvin uuden levyn vaikutteita Wigwamista Maggioon - kuuntele Anssi Neuvosen lauantaisoittari!", 14.2.2015, Viitattu 10.1.2016.
39. ↑  Viikkosavo "Neøv jatkaa kiertuettaan kesäfestivaaleilla" (Arkistoitu – Internet Archive), 1.7.2015, Viitattu 10.1.2016.
40. ↑  Nordic Playlist "Nordic Playlist #63 - NEØV, Finland" (Arkistoitu – Internet Archive), huhtikuu 2015, Viitattu 10.1.2016.
41. ↑  Bedroomdisco "NEØV - Interview", 8.4.2015, Viitattu 10.1.2016.
42. ↑  NEØV *neov.fi*.  Arkistoitu 12.8.2017. Viitattu 12.8.2017.
43. ↑  NEØV *facebook.com*. Viitattu 15.9.2018.
44. ↑  Bedroomdisco | Musik, Reviews, Konzerte, Film, Live, Buch, Kultur *www.bedroomdisco.de*. Viitattu 15.9.2018. (saksaksi)
45. ↑  Kuopiolainen Neøv suuntaa maailmalle – ensiesityksessä uusi musiikkivideo *Rumba*.  9.11.2018.
46. ↑  NEØV Get ‘Lost In Time’ In Visually Impressive New Music Video *NBHAP*.  18.1.2019.
47. ↑  Exklusive Videopremiere: NEØV lassen im Video zu „Brothers" die Weiten der Natur wirken *The Postie*.
48. ↑  Suomen Kuvalehti: [ Kolmas  kerta toden sanoo
Pohjois-Savon Neøv sai taakseen saksalaisen levymerkin.] *suomenkuvalehti.fi*.  22.3.2019. Viitattu 26.11.2019.
49. ↑  NEØV – Volant *Bedroomdisco*.  31.1.2019. Viitattu 26.11.2019.
50. ↑  ONE TO WATCH: FINNISH INDIE TRIO NEØV IN REVIEW AT MONARCH *IndieBerlin*.  26.3.2019. Viitattu 26.11.2019. [vanhentunut linkki]
51. ↑  SPOT 19: ELBA, Efterklang og Iris var blandt årets højdepunkter *Regnsky*.  5.5.2019. Viitattu 26.11.2019.
52. ↑  NEØV – About *neovband.com*. Viitattu 26.11.2019.
53. ↑  Exclusive | Finnish Shoegazers NEØV Make An Epic Return With Their New Single "Marathon" *NBHAP*.  27.8.2020. Viitattu 29.8.2023. (saksaksi)
54. ↑  Kappale mokaamisen taidosta - Ensinäytössä NEØV-yhtyeen Burnt My Fingers -musiikkivideo *Soundi.fi*.  8.10.2020. Viitattu 29.8.2023.
55. 1 2  News *NEØV*.  8.3.2019. Viitattu 29.8.2023. (englanniksi)
56. 1 2  Iikka Taavitsainen: Musiikki | Pehmeä paluu räminään ja kolinaan – huippustudio antoi NEØV-yhtyeen veljeksille mahdollisuuden sukeltaa nuoruuden autotalliviboihin *Savon Sanomat*.  9.1.2021. Viitattu 29.8.2023.
57. ↑  Viikon levy: NEØV – Picture of a Good Life *Radio Helsinki*.  18.1.2021. Viitattu 29.8.2023.
58. ↑  Ilkka Valpasvuo: NEØV: Picture of a Good Life (Clouds Hill, 2021) | "Tarvittavaa potkua haikeaan indieen" *Kulttuuritoimitus*.  12.1.2021. Viitattu 29.8.2023.
59. ↑  Levyarvio: Duoksi kutistunut savolaislähtöinen NEØV-yhtye julkaisi juuri parhaan levynsä *Savon Sanomat*.  25.1.2021. Viitattu 29.8.2023.
60. ↑  Levyarvio: Omaehtoinen, moderni, epäsuomalainen – NEØV on säilyttänyt ehdottoman näkemyksellisyyden *Soundi.fi*.  7.2.2021. Viitattu 29.8.2023.
61. ↑  Die radioeins Jahres-Playlist 2021 *www.radioeins.de*. Viitattu 29.8.2023. (saksaksi)
62. ↑  Die radioeins Jahres-Playlist 2022 *www.radioeins.de*. Viitattu 29.8.2023. (saksaksi)